2.9 การจัดการ

 โครงสร้างการจัดการ

[] โครงสร้างการจัดการของบริษัทฯ ประกอบด้วย คณะกรรมการและคณะกรรมการชุดย่อย ได้แก่
คณะกรรมการบริหาร คณะกรรมการตรวจสอบ คณะกรรมการสรรหาและกำหนดค่าตอบแทน
และคณะกรรมการการเงิน โดยมีสายงานหลัก ดังแสดงในผังโครงสร้างองค์กรของบริษัทฯ

 โครงสร้างของกรรมการบริษัทประกอบด้วยคณะกรรมการชุดย่อยดังรายละเอียด

 คณะกรรมการบริษัท

บริษัทฯ
ประกอบด้วยกรรมการบริษัทที่เป็นผู้บริหารในอัตราไม่เกินกึ่งหนึ่งของจำนวนกรรมการบริษัททั้งหมด
และในคณะกรรมการบริษัทนี้มีกรรมการอิสระอย่างน้อย 3 ท่าน ซึ่งมีความอิสระจากฝ่ายจัดการ
และไม่มีผลประโยชน์ หรือความสัมพันธ์ใด ๆ กับธุรกิจของบริษัทฯ
ซึ่งหมายถึงกรรมการบริหารของบริษัทจะถูกถ่วงดุลโดยกรรมการที่ไม่ได้เป็นผู้บริหาร
จะสามารถกำกับควบคุมฝ่ายจัดการได้เต็มที่ และกำหนดการเกษียณอายุครบ 65 ปี
ซึ่งไม่รวมถึงกรรมการอิสระของบริษัท

   ขอบเขตอำนาจหน้าที่ของคณะกรรมการบริษัท

1.  กำหนดนโยบายและดูแลการดำเนินงานของบริษัทให้เป็นไปตามกฎหมาย วัตถุประสงค์
    ข้อบังคับบริษัท

  และมติที่ประชุมผู้ถือหุ้น

2.  มอบหมายให้กรรมการคนหนึ่งหรือหลายคนปฏิบัติการอย่างใดอย่างหนึ่งแทนคณะกรรมการ

3.  พิจารณากำหนดและแก้ไขเปลี่ยนแปลงกรรมการผู้มีอำนาจลงนามผูกพันบริษัท
    และกำหนดเงื่อนไข

  ตามความจำเป็นเพื่อรักษาประโยชน์ของบริษัท และไม่ขัดต่อกฎหมายที่เกี่ยวข้อง

4.  แต่งตั้งกรรมการบริหารหรือคณะอนุกรรมการเพื่อบริหารจัดการตามที่คณะกรรมการบริษัทมอบหมาย

5.  แต่งตั้งที่ปรึกษาบริษัท

6.  ให้ความเห็นชอบในการแต่งตั้งผู้บริหารระดับสูง

7.  ให้ประธานกรรมการดำเนินการให้เป็นไปตามอำนาจหน้าที่และความรับผิดชอบที่กล่าวข้างต้น

รายชื่อคณะกรรมการบริษัท ประกอบด้วย

1. นายปรีดา เตียสุวรรณ์ ประธานกรรมการ

2. นางประพีร์ สรไกรกิติกูล กรรมการผู้จัดการใหญ่

3. นางสุนันทา เตียสุวรรณ์ ประธานบริหารการเงินกลุ่มบริษัท / เลขานุการ

4. นางปราณี คุณประเสริฐ รองกรรมการผู้จัดการใหญ่อาวุโส

5. นายปราโมทย์ เตียสุวรรณ์ รองกรรมการผู้จัดการใหญ่อาวุโส

6. นางพนิดา เตียสุวรรณ์ รองกรรมการผู้จัดการใหญ่

7. เรือโทอนันต์ ปานะนนท์ ร.น. กรรมการ และประธานกรรมการตรวจสอบ

8. นายวีระชัย ตันติกุล กรรมการ และกรรมการตรวจสอบ

9. นางสริตา บุนนาค กรรมการ และกรรมการตรวจสอบ

10. Mr. Eugene S. Davis กรรมการ

รายชื่อที่ปรึกษาของคณะกรรมการบริษัท ประกอบด้วย

นางสาวพิทยา เตียสุวรรณ์ ที่ปรึกษา

เลขานุการคณะกรรมการบริษัท : นางสุนันทา เตียสุวรรณ์

 คณะกรรมการบริหาร

คณะกรรมการบริหาร 9 ท่าน ประกอบด้วยคณะกรรมการบริษัทจำนวน 6 ท่าน ส่วนอีก 3
ท่านคัดสรรจากบุคคลซึ่งมีความรู้ความชำนาญเฉพาะทางในธุรกิจ

-   ขอบเขตอำนาจหน้าที่ของประธานกรรมการบริหาร

1.  มีอำนาจดำเนินการตามนโยบายของคณะกรรมการบริหาร ซึ่งอยู่ภายใต้กฎหมาย เงื่อนไข
    กฎระเบียบ และข้อบังคับ

  ของบริษัท

2.  ดูแลการดำเนินกิจการให้เป็นไปตามแนวนโยบายที่ได้รับมอบหมายจากคณะกรรมการบริหาร

3.  พิจารณาเสนอแก้ไข ปรับปรุง ระเบียบปฏิบัติงานต่าง ๆ ตามความเหมาะสมต่อ
    คณะกรรมการบริหาร เพื่ออนุมัติ

4.  ดำเนินการอื่น ๆ ตามที่คณะกรรมการบริหารมอบหมาย

ทั้งนี้ อำนาจในการดำเนินการดังกล่าวข้างต้น
ไม่รวมถึงการมอบอำนาจที่ทำให้ประธานกรรมการบริหารสามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
และไม่รวมถึงการดำเนินการเกี่ยวกับรายการที่เกี่ยวโยงกัน
และรายการได้มาจำหน่ายไปซึ่งทรัพย์สินที่สำคัญของบริษัทจดทะเบียน
ตามกฎเกณฑ์ของตลาดหลักทรัพย์ และบริษัทจะต้องปฏิบัติให้เป็นไปตามกฎ ระเบียบ
และข้อบังคับของตลาดหลักทรัพย์ที่เกี่ยวกับเรื่องนั้น ๆ นอกจากนี้
อำนาจดังกล่าวข้างต้นไม่รวมถึงเรื่องอื่น ๆ
ที่ข้อบังคับของบริษัทกำหนดให้ต้องขออนุมัติจากมติที่ประชุมผู้ถือหุ้น

-   ขอบเขตอำนาจหน้าที่ของคณะกรรมการบริหาร

1.  พิจารณาและกำหนดแผนงานและกลยุทธ์ทางธุรกิจ กำกับดูแลการดำเนินงานของบริษัทฯ
    ให้เป็นไปตามนโยบาย คณะกรรมการบริษัท กฎหมาย เงื่อนไข
    กฎระเบียบและข้อบังคับของบริษัทฯ

2.  กำหนดแนวทางการดำเนินกิจการ การพัฒนา
    และการขยายธุรกิจให้เป็นไปตามแนวนโยบายและมติคณะกรรมการบริษัท

3.  แต่งตั้งผู้บริหารบริษัทฯ เพื่อปฏิบัติหน้าที่ทุกตำแหน่ง เว้นแต่การแต่งตั้งผู้บริหารระดับสูง
    ต้องได้รับความเห็นชอบ จากคณะกรรมการบริษัท รวมทั้งสามารถมอบอำนาจให้บุคคลใด ๆ
    ไปดำเนินการแทน ในเรื่องใด ๆ ที่อยู่ในหน้าที่และรับผิดชอบตามที่คณะกรรมการบริหาร
    เห็นสมควร

4.  กำหนดระเบียบปฏิบัติงานของพนักงานบริษัท โดยไม่ขัดหรือแย้งต่อข้อบังคับ
    และกฎหมายที่เกี่ยวข้อง

5.  พิจารณาให้ความเห็นชอบโครงสร้างตำแหน่งและโครงสร้างเงินเดือนและผลประโยชน์ตอบแทนอื่น
    ๆ ของพนักงาน ตลอดจนให้ความเห็นชอบโครงสร้างการบริหารตั้งแต่ระดับฝ่ายลงไป

6.  พิจารณากลั่นกรองผลการปฏิบัติงานและการบริหารงบประมาณและสินทรัพย์ประจำเดือน /
    ประจำปี ก่อนนำเสนอคณะกรรมการบริษัทเพื่อพิจารณา

7.  พิจารณาอนุมัติแผนงบประมาณประจำปี
    และกำกับดูแลและติดตามประเมินผลการดำเนินงานให้เป็นไปตามนโยบาย เป้าหมาย
    และแผนงบประมาณที่ได้รับอนุมัติ และพิจารณาอนุมัติเงินโบนัสและรางวัลพนักงาน
    และผลประโยชน์อย่างอื่นเพื่อสร้างขวัญกำลังใจพนักงาน

8.  ดูแลให้บริษัทฯ มีระบบการควบคุมภายในที่เหมาะสมรัดกุม
    โดยประสานงานกับคณะกรรมการตรวจสอบ

9.  ให้ประธานกรรมการบริหารดำเนินการให้เป็นไปตามหน้าที่และความรับผิดชอบที่กล่าวมาข้างต้น
    อย่างมีประสิทธิภาพและประสิทธิผล

รายชื่อคณะกรรมการบริหาร ประกอบด้วย

คณะกรรมการบริหาร

1. นายปรีดา เตียสุวรรณ์ รักษาการประธานกรรมการบริหาร

2. นางประพีร์ สรไกรกิติกูล รองประธานกรรมการบริหาร

3. นางสุนันทา เตียสุวรรณ์ รองประธานกรรมการบริหาร

4. นายปราโมทย์ เตียสุวรรณ์ รองประธานกรรมการบริหาร

5. นางปราณี คุณประเสริฐ รองประธานกรรมการบริหาร

6. นางพนิดา เตียสุวรรณ์ กรรมการบริหาร

7. นางสาวพิทยา เตียสุวรรณ์ กรรมการบริหาร

8. นายเดชา นันทนเจริญกุล กรรมการบริหาร

9. นายบรรจง วงษ์แก้ว กรรมการบริหาร

 คณะกรรมการตรวจสอบ

คณะกรรมการบริษัทตระหนักถึงความสำคัญของระบบการกำกับดูแลกิจการที่ดี
จึงได้พิจารณาแต่งตั้งคณะกรรมการตรวจสอบขึ้น
เพื่อเป็นเครื่องมือสำคัญของคณะกรรมการบริษัทในการกำกับดูแลการบริหารงานให้มีมาตรฐานที่ถูกต้อง
โปร่งใส
มีการควบคุมภายในที่ดีและมีระบบการรายงานที่น่าเชื่อถือเป็นประโยชน์ต่อผู้ลงทุนและทุกฝ่ายที่เกี่ยวข้อง
โดยได้ปฏิบัติตามหลักเกณฑ์และคุณสมบัติตามที่ตลาดหลักทรัพย์แห่งประเทศไทยกำหนด
มีความเป็นอิสระในการทำงานอย่างเต็มที่
และรายงานโดยตรงต่อคณะกรรมการบริษัทสำหรับขอบเขตอำนาจหน้าที่และความรับผิดชอบได้กำหนดให้เป็นไปมาตรฐานที่ตลาดหลักทรัพย์แห่งประเทศไทยกำหนดและได้ตราเป็นกฎบัตราไว้อย่างชัดเจน
โดยมีผู้ตรวจสอบภายในเป็นผู้ตรวจสอบถึงความเพียงพอของระบบการตรวจสอบและการควบคุมภายในของบริษัทฯ
เป็นผู้รายงานผลการตรวจสอบโดยตรงต่อคณะกรรมการตรวจสอบ

-   ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัทฯ มีรายงานทางการเงินอย่างถูกต้องและเพียงพอ
    โดยสอบทานรายงานของผู้สอบบัญชีและงบการเงินก่อนเสนอที่ประชุมผู้ถือหุ้น

2.  สอบทานให้บริษัทฯ
    มีระบบการควบคุมภายในและการตรวจสอบภายในที่มีประสิทธิภาพและประสิทธิผล

3.  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และหรือกฎหมายที่เกี่ยวข้องกับธุรกิจของบริษัทฯ

4.  พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชีของบริษัทฯ

5.  พิจารณาการเปิดเผยข้อมูลของบริษัทฯ ในกรณีที่เกิดรายการที่เกี่ยวโยงกันระหว่างบริษัทฯ
    กับบริษัทในเครือ หรือระหว่างบริษัทฯ กับกรรมการ
    และในกรณีกำหนดค่าตอบแทนที่อาจมีความขัดแย้งทางผลประโยชน์
    และหรืออาจก่อให้เกิดความเสียหายต่อบริษัทฯ

6.  จัดทำรายงานการกำกับดูแลกิจการของคณะกรรมการตรวจสอบและเปิดเผยไว้ในรายงานประจำปีของบริษัทฯ
    รายงานดังกล่าวต้องลงนามโดยประธานกรรมการตรวจสอบ

รายชื่อคณะกรรมการตรวจสอบ ประกอบด้วย

คณะกรรมการตรวจสอบ

1. เรือโทอนันต์ ปานะนนท์ ร.น. กรรมการอิสระ / ประธานกรรมการตรวจสอบ

2. นายวีระชัย ตันติกุล กรรมการอิสระ / กรรมการตรวจสอบ

3. นางสริตา บุนนาค กรรมการอิสระ / กรรมการตรวจสอบ

 คณะกรรมการสรรหาและกำหนดค่าตอบแทน

-   ขอบเขตอำนาจหน้าที่ของคณะกรรมการสรรหาและกำหนดค่าตอบแทน

1.  เสนอหลักเกณฑ์และแนวทางในการคัดเลือกกรรมการอิสระของบริษัท และผู้บริหารระดับสูง
    รวมทั้งเสนอหลัก เกณฑ์และแนวทางกำหนดค่าตอบแทน

2.  ดำเนินการสรรหา คัดเลือก
    และเสนอผู้ที่มีคุณภาพและคุณสมบัติเหมาะสมให้ดำรงตำแหน่งผู้บริหารระดับสูงต่อคณะกรรมการบริษัทเพื่อพิจารณาแต่งตั้งและกำหนดค่าตอบแทน

3.  เสนอหลักเกณฑ์ วิธีการ
    และขั้นตอนการดำเนินการประเมินผลงานผู้บริหารระดับสูงต่อคณะกรรมการบริษัท

4.  ดำเนินการประเมินผลงานของกรรมการตามที่ได้รับมอบหมายจากคณะกรรมการบริษัท

รายชื่อคณะกรรมการสรรหาและกำหนดค่าตอบแทน ประกอบด้วย

คณะกรรมการสรรหาและกำหนดค่าตอบแทน

1. เรือโทอนันต์ ปานะนนท์ ร.น. ประธาน

2. นางประพีร์ สรไกรกิติกูล กรรมการ

3. นางสุนันทา เตียสุวรรณ์ กรรมการ

4. นายปราโมทย์ เตียสุวรรณ์ กรรมการ

5. นางปราณี คุณประเสริฐ กรรมการ

6. นางพนิดา เตียสุวรรณ์ กรรมการ

รายชื่อที่ปรึกษาของคณะกรรมการสรรหาและกำหนดค่าตอบแทน ประกอบด้วย

1. นางสาวพิทยา เตียสุวรรณ์ ที่ปรึกษา

2. นายปรีดา เตียสุวรรณ์ ที่ปรึกษา

 คณะกรรมการการเงิน

คณะกรรมการการเงิน 6 ท่าน ประกอบด้วย คณะกรรมการบริษัทจำนวน 5 ท่าน ส่วนอีก 1
ท่านคัดสรรจากบุคคลซึ่งมีความรู้ ความเชี่ยวชาญ เฉพาะทางในธุรกิจ

-   ขอบเขตอำนาจหน้าที่ของคณะกรรมการการเงิน

1.  ดำเนินการจัดหาทุนตามนโยบาย และมติที่ประชุมคณะกรรมการบริษัท
    เพื่อใช้ในการดำเนินกิจการของบริษัทฯ และบริษัทในเครือ

2.  วิเคราะห์การลงทุน ความเสี่ยง และผลประโยชน์ที่จะพึงได้รับ และติดตามประเมินความเสี่ยง
    และโครงการลงทุน

3.  ควบคุมดูแลและวิเคราะห์ผลการดำเนินงานของบริษัทในเครือและโครงการลงทุน
    เพื่อเสนอคณะกรรมการบริษัทพิจารณาปรับปรุงแก้ไข

4.  มีหน้าที่และความรับผิดชอบการปฏิบัติตามกฎหมาย
    ระเบียบข้อบังคับและนโยบายของตลาดหลักทรัพย์แห่งประเทศไทย

5.  ให้ประธานกรรมการดำเนินการให้เป็นไปตามอำนาจหน้าที่และความรับผิดชอบที่กล่าวข้างต้น

รายชื่อคณะกรรมการการเงิน ประกอบด้วย

คณะกรรมการการเงิน

1. นางสุนันทา เตียสุวรรณ์ ประธาน

2. นางประพีร์ สรไกรกิติกูล รองประธาน

3. นายปราโมทย์ เตียสุวรรณ์ กรรมการ

4. นางปราณี คุณประเสริฐ กรรมการ

5. นางพนิดา เตียสุวรรณ์ กรรมการ

6. นางสาวพิทยา เตียสุวรรณ์ กรรมการ

รายชื่อที่ปรึกษาของคณะกรรมการการเงิน ประกอบด้วย

1. นายปรีดา เตียสุวรรณ์ ที่ปรึกษา

2. Mr.Len Biggs ที่ปรึกษา

รายชื่อของผู้บริหาร ¹ ตามนิยามของคณะกรรมการกำกับหลักทรัพย์และตลาดหลักทรัพย์ (ก.ล.ต.)

1. นางประพีร์ สรไกรกิติกูล กรรมการผู้จัดการใหญ่

2. นางปราณี คุณประเสริฐ รองกรรมการผู้จัดการใหญ่อาวุโส

3. นายปราโมทย์ เตียสุวรรณ์ รองกรรมการผู้จัดการใหญ่อาวุโส

4. นางพนิดา เตียสุวรรณ์ รองกรรมการผู้จัดการใหญ่บริหารการผลิต

5. นางสาวพิทยา เตียสุวรรณ์ รองกรรมการผู้จัดการใหญ่บริหารอัญมณี

6. นายเดชา นันทนเจริญกุล รองกรรมการผู้จัดการใหญ่ - การตลาด

7. นายบรรจง วงษ์แก้ว รองกรรมการผู้จัดการใหญ่ - โรงงานต้นแบบ

8. นายธเนศ ปัญจกริช ผู้จัดการฝ่ายบัญชีและการเงิน

หมายเหตุ ¹ “ผู้บริหาร” หมายความว่า กรรมการ ผู้จัดการ
หรือผู้ดำรงตำแหน่งระดับบริหารสี่รายแรกนับต่อจากผู้จัดการลงมา (ผู้ดำรงตำแหน่งสูงสุดของบริษัท)
ผู้ซึ่งดำรงตำแหน่งเทียบเท่ากับผู้ดำรงตำแหน่งระดับบริหารรายที่สี่ทุกรายและให้หมายความรวมถึงผู้ดำรงตำแหน่งระดับบริหารในสายบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่า

การสรรหากรรมการและผู้บริหาร

เงื่อนไขการสรรหาและแต่งตั้งกรรมการบริษัทตามที่กำหนดไว้ในข้อบังคับของบริษัทฯ
สามารถสรุปสาระสำคัญได้ดังนี้

1. กรรมการของบริษัทไม่จำเป็นต้องเป็นผู้ถือหุ้นของบริษัท

2. คณะกรรมการของบริษัทประกอบด้วยกรรมการจำนวนไม่น้อยกว่า 5 คน แต่ไม่มากกว่า 20 คน
และกรรมการไม่น้อยกว่ากึ่ง

หนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
และกรรมการของบริษัทจะต้องเป็นผู้มีคุณสมบัติตามที่

กฎหมายกำหนด

3. ให้ที่ประชุมผู้ถือหุ้นเลือกตั้งกรรมการตามหลักเกณฑ์ และวิธีการดังต่อไปนี้

3.1 ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือ

3.2 ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม(3.1)
เลือกตั้งบุคคลคนเดียวหรือหลายคนเป็น

กรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมี
    หรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

4. การประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่ง 1 ใน 3 เป็นอัตรา
ถ้าจำนวนกรรมการที่แบ่งออกให้

ตรงเป็น 3 ส่วนไม่ได้ก็ให้ออกโดยจำนวนที่ใกล้ที่สุดกับส่วน 1 ใน 3
โดยกรรมการซึ่งพ้นจากตำแหน่ง อาจได้รับเลือกให้กลับ

เข้ามาดำรงตำแหน่งใหม่ก็ได้

นอกเหนือจากเงื่อนไขการสรรหาและแต่งตั้งกรรมการบริษัทแล้ว
บริษัทได้ตระหนักความสำคัญของระบบการตรวจสอบและถ่วงดุล
จึงได้มีการกำหนดองค์ประกอบของคณะกรรมการให้ประกอบด้วยกรรมการอิสระจำนวน 3 ท่าน
โดยมีหลักเกณฑ์ในการคัดเลือกกรรมการอิสระ ดังนี้

   ถือหุ้น ไม่เกิน 2% ของจำนวนหุ้นที่มีสิทธิออกเสียง ในบริษัทฯ บริษัทย่อย บริษัทร่วม หรือ
  บุคคลที่อาจมีความขัดแย้ง  
  ทั้งนี้ บุคคลที่อาจมีความขัดแย้ง หมายถึง บุคคลดังต่อไปนี้
  (ก) ผู้บริหารของบริษัทฯ
  (ข) ผู้ถือหุ้นรายใหญ่ของบริษัทฯ
  (ค) ผู้มีอำนาจควบคุมของบริษัทฯ
  (ง) บุคคลที่มีความสัมพันธ์ทางสายโลหิต ทางการสมรส หรือโดยการจดทะเบียน
  ตามกฎหมายกับบุคคลตาม (ก) (ข) หรือ (ค)  ซึ่งได้แก่ บิดา มารดา คู่สมรส บุตร
  หรือญาติสนิทอื่น
  (จ) นิติบุคคลใด ๆ ที่บุคคลตาม (ก) (ข) หรือ (ค) ถือหุ้น
  หรือมีอำนาจควบคุมหรือมีส่วนได้เสียอื่นใด ไม่ว่าโดยทางตรงหรือทางอ้อมอย่างมีนัยสำคัญ

 ไม่เป็นลูกจ้าง พนักงาน  ที่ปรึกษา หรือผู้มีอำนาจควบคุม ของบริษัทฯ บริษัทย่อย บริษัทร่วม หรือ
บุคคลที่อาจมีความขัดแย้ง

 ไม่มีความสัมพันธ์ทางสายโลหิต ทางการสมรส หรือ
โดยการจดทะเบียนตามกฎหมายกับบุคคลที่อาจมีความขัดแย้ง

 ไม่มีความสัมพันธ์ทางธุรกิจกับ บริษัทฯ บริษัทย่อย บริษัทร่วม หรือ บุคคลที่อาจมีความขัดแย้ง
ในลักษณะที่อาจเป็นการขัดขวางการใช้วิจารณญาณอย่างอิสระ

 ไม่มีลักษณะอื่นใดที่ทำให้ ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

ในการแต่ตั้งกรรมการ ตามมาตรา 70 แห่งพระราชบัญัติบริษัทมหาชน พ.ศ. 2535
ที่ให้บริษัทใช้วิธีเลือกตั้งกรรมการแบบ cumulative voting เว้นแต่ว่า
หากบริษัทไม่ใช้วิธีตามมาตรา 70 บริษัทต้องกำหนดวิธีอื่นไว้ในข้อบังคับบริษัท ซึ่งบริษัทเลือกใช้วิธี
One Share : One Vote ตามข้อบังคับบริษัท

ดังนั้นบริษัทฯ จึงเลือกตั้งกรรมการโดยใช้วิธี One Share : One Vote
ตามข้อกำหนดในข้อบังคับของบริษัทที่ได้กล่าวมาแล้วข้างต้น

 ค่าตอบแทนกรรมการบริษัทและผู้บริหารของบริษัท

 ค่าตอบแทนที่เป็นตัวเงิน สำหรับรอบระยะเวลา ตั้งแต่วันที่ 1 มกราคม 2549 – วันที่ 31
ธันวาคม 2549

 ค่าตอบแทนเฉพาะค่าตอบแทนในฐานะกรรมการ

(หน่วย : ล้านบาท)

+------+------------+-----------+----------+-----------+------------+
| ล    | รายชื่อ      |           | เงินเดือน  | เงินปร     | ร          |
| ำดับที่ |  - กรรมการ |           | / โบนัส   | ะจำตำแหน่ง | วมจำนวนเงิน |
+------+------------+-----------+----------+-----------+------------+
| 1.   | นายปรีดา    | เตียสุวรรณ์  | 4.99     | -         | 4.99       |
+------+------------+-----------+----------+-----------+------------+
| 2.   | เรือโทอนันต์  | ปานะนนท์   | -        | 0.76      | 0.76       |
|      |            | ร.น.      |          |           |            |
+------+------------+-----------+----------+-----------+------------+
| 3.   | นายวีระชัย   | ตันติกุล     | -        | 0.68      | 0.68       |
+------+------------+-----------+----------+-----------+------------+
| 4.   | นางสริตา    | บุนนาค     | -        | 0.24      | 0.24       |
+------+------------+-----------+----------+-----------+------------+
| -    | ร้อยโทโอฬาร | ไกรฤกษ์    | -        | 0.23      | 0.23       |
+------+------------+-----------+----------+-----------+------------+
|      | รวมค่าตอบ   |           | 4.99     | 1.91      | 6.90       |
|      | แทนกรรมการ |           |          |           |            |
+------+------------+-----------+----------+-----------+------------+

  หมายเหตุ : กรรมการบริษัทได้ลาออกจากบริษัท 1 ท่าน คือ ร.ท.โอฬาร ไกรฤกษ์
  มีหนังสือลาออกเมื่อวันที่ 6 กรกฎาคม 2549

   ค่าตอบแทนรวมของกรรมการบริหารและผู้บริหาร

  ----------------------- ----------------- ----------- --------------------
                          ลักษณะค่าตอบแทน     จำนวน (คน)  รวมจำนวนเงิน (ล้านบาท)

  กรรมการบริหารและผู้บริหาร   เงินเดือนและโบนัส    8           21.59
  ----------------------- ----------------- ----------- --------------------

หมายเหตุ : กรรมการบริษัทที่เป็นกรรมการบริหารจำนวน 5 คน
โดยมิได้รวมค่าตอบแทนของผู้จัดการฝ่ายบัญชีและการเงิน

   ค่าตอบแทนอื่น

ในปัจจุบันผู้บริหารที่ทำงานให้กับบริษัทฯ จะได้รับเงินเดือนและโบนัสเป็นผลตอบแทนเท่านั้น
จะไม่มีผลประโยชน์หรือรายได้อื่นๆ อีก

การกำกับดูแลกิจการ

คณะกรรมการบริษัทฯ ได้ตระหนักถึงความสำคัญของการกำกับดูแลกิจการที่ดี ประกอบด้วย
กรรมการและผู้บริหารที่มีภาวะผู้นำ มีวิสัยทัศน์และความรับผิดชอบ
มีโครงสร้างการบริหารงานที่มีกลไกการควบคุมและการถ่วงดุลอำนาจ
เพื่อให้การบริหารงานเป็นไปอย่างโปร่งใส เป็นธรรม สามารถตรวจสอบได้
ยอมรับและเคารพในสิทธิความเท่าเทียมกันของผู้ถือหุ้น และมีความรับผิดชอบต่อผู้มีส่วนได้ส่วนเสีย
ถือเป็นปัจจัยสำคัญในการเพิ่มมูลค่าและผลตอบแทนสูงสุดให้แก่ผู้ถือหุ้นของบริษัทฯ ในระยะยาว

บริษัทฯ
จึงได้จัดทำนโยบายการกำกับดูแลกิจการที่มีความสอดคล้องกับปรัชญาเศรษฐกิจพอเพียงที่พระบาทสมเด็จพระเจ้าอยู่หัว
ภูมิพลอดุลยเดชฯ ทรงมีพระราชดำรัสชี้แนะเพื่อการพัฒนาอย่างยั่งยืน
ซึ่งจากการที่บริษัทได้ใช้หลักปรัชญาเศรษฐกิจพอเพียงมาโดยตลอดนั้น บริษัทฯ จึงได้รับเกียรติจาก
สภาพัฒนาการเศรษฐกิจและสังคมแห่งชาติ (สคช.) ให้บริษัทฯ
เป็นกรณีตัวอย่างที่บริหารธุรกิจตามปรัชญาเศรษฐกิจพอเพียง
และเพื่อเป็นการยกระดับการกำกับดูแลกิจการของบริษัท คณะกรรมการบริษัทฯ จึงพิจารณาปรับปรุง
โดยแบ่งนโยบายออกเป็น 5 หมวด ครอบคลุมหลักการกำกับดูแลกิจการที่ดี ดังนี้

1.  ความรับผิดชอบของคณะกรรมการบริษัท

2.  การปฏิบัติต่อผู้ถือหุ้นอย่างเท่าเทียมกัน และบทบาทต่อผู้มีส่วนได้ส่วนเสีย

3.  การเปิดเผยสารสนเทศและความโปร่งใส

4.  การควบคุมและบริหารความเสี่ยง

5.  จรรยาบรรณ

หมวด 1 ความรับผิดชอบของคณะกรรมการบริษัท

 ภาวะผู้นำและวิสัยทัศน์

บริษัท แพรนด้า จิวเวลรี่ จำกัด (มหาชน)
กำหนดวิสัยทัศน์ที่จะเป็นผู้ผลิตสินค้าจำนวนมากชิ้นระดับโลกให้กับตราสินค้าชั้นนำโดยมีพันธกิจประกอบด้วย 1)
การผลิตเครื่องประดับอัญมณีที่ดีที่สุดในระดับราคา 5 - 250 เหรียญสหรัฐอเมริกา 2)
การผลิตเครื่องประดับอัญมณีที่มีตราสินค้าของลูกค้ารายสำคัญของโลก
รวมถึงการพัฒนาตราสินค้าของตนเอง 3) การพัฒนาระบบการผลิตให้เกิดการประหยัดขนาดการผลิต
4) การสร้างความแตกต่างของสินค้าด้วยนวัตกรรมทางด้านการออกแบบและผลิต 5)
การเสริมสร้างความแข็งแกร่งของฐานการผลิตและจัดจำหน่ายตามภูมิภาคที่สำคัญของโลกเพื่อรักษาความได้เปรียบเชิงการแข่งขัน
6) การประยุกต์ใช้เทคโนโลยีสารสนเทศเพื่อความรวดเร็วในการตัดสินใจอย่างมีประสิทธิผล และ
7) การรักษาความแข็งแกร่งทางด้านการเงินรวมทั้งสร้างผลตอบแทนที่เหมาะสมกับผู้ถือหุ้น

จากวิสัยทัศน์ และพันธกิจเบื้องต้น บริษัทฯ ได้จัดทำแผนปฏิบัติการตามหลักของ Total Quality
Management และ ISO 2000 ตลอดจนกำกับควบคุมดูแล (Monitoring and Supervision)
โดยมอบหมายให้ฝ่ายบริหารจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจให้สูงขึ้นแก่กิจการและสร้างผลตอบแทนที่ดีให้แก่ผู้ถือหุ้น
และได้ดูแลให้มีมาตรการบริหารความเสี่ยงที่เหมาะสม โดยให้มีระบบการควบคุมภายใน
และการตรวจสอบภายใน ซึ่งคณะกรรมการตรวจสอบเป็นผู้ติดตามในเรื่องดังกล่าวอย่างสม่ำเสมอ

อีกทั้งบริษัทฯ ได้วางรากฐานเพื่อรองรับกับวิสัยทัศน์ ภารกิจ
และแผนปฏิบัติการไว้อย่างชัดเจนโดยพิจารณาได้จากโครงสร้างการบริหารที่สมดุลซึ่งประกอบด้วย
ฐานการผลิตที่ประหยัดขนาด การออกแบบและพัฒนาผลิตภัณฑ์ที่ทันสมัย
และการบริการลูกค้าผ่านบริษัทย่อย เพื่อให้บริษัทสามารถเติบโตอย่างยั่งยืน

กรรมการของบริษัทฯ เป็นผู้ที่มีความรู้ ความสามารถ อย่างมืออาชีพ มีระบบการกำกับดูแลกิจการที่ดี
และมีความมุ่งมั่นในการวางรากฐานการดำเนินงานของบริษัทฯให้แข็งแกร่ง มั่นคง
มีประสิทธิภาพสูงสุดเพื่อให้มีศักยภาพและความพร้อมอย่างเต็มที่สำหรับการแข่งขันทั้งในปัจจุบันและในอนาคต
โดยมีวัตถุประสงค์เพื่อสร้างความเจริญเติบโตอย่างยั่งยืนให้แก่บริษัทฯ
อันจะส่งผลต่อการสร้างมูลค่าเพิ่มให้แก่ผู้ถือหุ้น และสังคมโดยรวม คณะกรรมการบริษัทฯ
จะเป็นผู้พิจารณาการกำหนดและแยกบทบาท หน้าที่
ความรับผิดชอบระหว่างคณะกรรมการทุกชุดและฝ่ายจัดการ
โดยกำหนดระดับอำนาจดำเนินการทางการเงินอย่างชัดเจน ตลอดจนมีการสื่อสารบทบาทหน้าที่
และความรับผิดชอบดังกล่าวอย่างชัดเจนต่อทุกฝ่าย
มีนโยบายส่งเสริมให้กรรมการบริษัทฯได้เข้าร่วมการสัมมนาที่จัดโดยหน่วยงานที่เกี่ยวข้อง เช่น
สมาคมส่งเสริมสถาบันกรรมการบริษัทไทย (IOD) ตลาดหลักทรัพย์ฯ เป็นต้น
เพื่อพัฒนาและช่วยส่งเสริมทักษะในการปฏิบัติหน้าที่ในฐานะกรรมการบริษัทฯ
ได้อย่างมีประสิทธิภาพมากขึ้น โดยกรรมการบริษัท ได้เข้ารับอบรมและสัมมนาในหลักสูตรต่างๆ
ที่จัดโดย IOD ดังนี้

  -------------- ------------- ------------- --------------- ----------- -------------
                               หลักสูตร                                    

                               Director      Director        Audit       Finance for

   กรรมการ                     Certificate   Accreditation   Committee   Non-Finance

                               Program       Program         Program     Program

                               (DCP)         (DAP)           (ACP)       (FN)

  1. นายปรีดา     เตียสุวรรณ์                    (รุ่น 37/2005)                

  2. นางสุนันทา    เตียสุวรรณ์      (รุ่น 22/2002)                              

  3. นางพนิดา     เตียสุวรรณ์                    (รุ่น 25/2004)                

  4. นางประพีร์    สรไกรกิติกูล     (รุ่น 17/2002)                              

  5. นางปราณี     คุณประเสริฐ                   (รุ่น 26/2004)                

  6. นายปราโมทย์  เตียสุวรรณ์      (รุ่น 46/2004) (รุ่น 16/2004)               (รุ่น 12/2004)

  7. นายอนันต์     ปานะนนท์                     (รุ่น 23/2004)                

  8. นายวีระชัย    ตันติกุล         (รุ่น 37/2003)                             

  9. นายยูจีน เอส  เดวิส          -             -                -           -

  10.นางสริตา     บุนนาค         (รุ่น 22/2002)                 (รุ่น        
                                                             1/2004)     
  -------------- ------------- ------------- --------------- ----------- -------------

 การถ่วงดุลของกรรมการที่ไม่เป็นผู้บริหาร

  คณะกรรมการบริษัทมีจำนวนทั้งสิ้น 10 ท่าน ประกอบด้วย

  กรรมการที่เป็นผู้บริหาร 5 ท่าน

  กรรมการที่ไม่ได้เป็นผู้บริหาร 5 ท่าน

  โดยเป็นกรรมการที่เป็นอิสระ 3 ท่าน

กรรมการที่เป็นอิสระทั้งหมด 3 ท่าน คิดเป็นร้อยละ 30 ของกรรมการทั้งคณะ
กรรมการที่เป็นอิสระไม่มีส่วนเกี่ยวข้องกับการบริหารงานประจำ
และไม่เป็นผู้ถือหุ้นรายใหญ่ของบริษัทฯ

 การรวมหรือแยกตำแหน่ง

บริษัทฯ ได้แยกตำแหน่ง ประธานกรรมการบริษัทฯ และกรรมการผู้จัดการ ออกจากกัน
และต้องไม่เป็นบุคคลคนเดียวกันโดยทั้ง 2
ตำแหน่งดังกล่าวมีการแยกบทบาทหน้าที่ซึ่งไม่ทับซ้อนกันไว้อย่างชัดเจน
โดยประธานกรรมการมีหน้าที่ในฐานะของผู้นำทางด้านนโยบาย
ในขณะที่กรรมการผู้จัดการใหญ่จะมีหน้าที่หลักในการกำกับดูแลด้านบริหาร
อันจะทำให้เกิดการถ่วงดุลอำนาจในการดำเนินงานอย่างเหมาะสม

 ค่าตอบแทนของกรรมการบริษัทและผู้บริหาร

ค่าตอบแทนของกรรมการบริษัทฯ
และผู้บริหารอยู่ในลักษณะที่เหมาะสมซึ่งพิจารณาได้จากค่าตอบแทนเทียบตามอุตสาหกรรมและประโยชน์ที่คาดว่าจะได้รับจากคณะกรรมการบริษัทฯ
แต่ละท่าน ค่าตอบแทนของกรรมการบริษัทฯ ได้รับการอนุมัติจากที่ประชุมผู้ถือหุ้น
ค่าตอบแทนผู้บริหารระดับสูงเป็นไปตามหลักการและนโยบายที่คณะกรรมการกำหนด
โดยเชื่อมโยงกับผลการดำเนินงานของบริษัทผ่านการพิจารณาจากคณะกรรมการสรรหา โดยในรอบปี
2549 ได้ระบุค่าตอบแทนกรรมการและผู้บริหารไว้ในหัวข้อเรื่อง
“โครงสร้างการถือหุ้นและการจัดการ”

 การประชุมคณะกรรมการ

คณะกรรมการบริษัทฯ กำหนดให้มีประชุมปกติเป็นประจำทุกไตรมาส
และได้กำหนดวันเวลาประชุมไว้ล่วงหน้าตลอดทั้งปีเพื่อให้กรรมการจัดเวลาเข้าประชุมได้ทุกครั้งเพื่อรักษาผลประโยชน์ของบริษัทฯ
ทั้งนี้อาจมีการประชุมวาระพิเศษเพิ่มเติมตามความเหมาะสม
และได้จัดส่งหนังสือเชิญประชุมพร้อมระเบียบวาระการประชุม
และเอกสารประกอบการประชุมให้กรรมการ ล่วงหน้าไม่น้อยกว่า 7 วัน
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
ปกติการประชุมแต่ละครั้งจะใช้เวลาประมาณ 2-3 ชั่วโมง
โดยมีการจัดทำรายงานการประชุมที่มีสาระสำคัญอย่างถูกต้องและครบถ้วนในระยะเวลาที่เหมาะสม
รวมทั้งมีการจัดเก็บรายงานการประชุมของคณะกรรมการบริษัทฯ
ที่ผ่านการรับรองจากคณะกรรมการบริษัทฯ
ไว้เป็นอย่างดีเพื่อพร้อมสำหรับการตรวจสอบจากคณะกรรมการ ผู้ถือหุ้น ผู้ที่เกี่ยวข้องและอ้างอิงได้
โดยในปี 2549 ที่ผ่านมา โดยการเข้าร่วมประชุมของคณะกรรมการบริษัทแต่ละท่านสรุปได้ ดังนี้

+-------------------------------------+-----------+----------+---------+
| รายชื่อ                               | การเข     |          |         |
|                                     | ้าร่วมประชุม |          |         |
|                                     | /         |          |         |
|                                     | การป      |          |         |
|                                     | ระชุมทั้งหมด |          |         |
|                                     | (ครั้ง)     |          |         |
+-------------------------------------+-----------+----------+---------+
|                                     | การประ    | การประชุม | รวม     |
|                                     | ชุมวาระปกติ | วาระพิเศษ |         |
+-------------------------------------+-----------+----------+---------+
| 1. นายปรีดา เตียสุวรรณ์                 | 4/4       | 16/16    | 20/20   |
+-------------------------------------+-----------+----------+---------+
| 2. นางประพีร์ สรไกรกิติกูล               | 4/4       | 16/16    | 20/20   |
+-------------------------------------+-----------+----------+---------+
| 3. นางสุนันทา เตียสุวรรณ์                | 4/4       | 16/16    | 20/20   |
+-------------------------------------+-----------+----------+---------+
| 4. นางปราณี คุณประเสริฐ                | 4/4       | 16/16    | 20/20   |
+-------------------------------------+-----------+----------+---------+
| 5. นายปราโมทย์ เตียสุวรรณ์              | 4/4       | 16/16    | 20/20   |
+-------------------------------------+-----------+----------+---------+
| 6. นางพนิดา เตียสุวรรณ์                 | 4/4       | 16/16    | 20/20   |
+-------------------------------------+-----------+----------+---------+
| 7. เรือโทอนันต์ ปานะนนท์ ร.น.           | 4/4       | 14/16    | 18/20   |
+-------------------------------------+-----------+----------+---------+
| 9. นายวีระชัย ตันติกุล                   | 4/4       | 14/16    | 18/20   |
+-------------------------------------+-----------+----------+---------+
| 8. Mr.Eugene S. Davis               | 4/4       | 16/16    | 20/20   |
+-------------------------------------+-----------+----------+---------+
| 10. นางสริตา บุนนาค                   | 1/1       | 3/3      | 4/4     |
+-------------------------------------+-----------+----------+---------+
| - ร.ท.โอฬาร ไกรฤกษ์ (ลาออกเมื่อวันที่ 6   | 1/1       | 6/11     | 7/12    |
| กรกฎาคม 2549)                       |           |          |         |
+-------------------------------------+-----------+----------+---------+

 คณะอนุกรรมการ

คณะกรรมการบริษัทฯ ได้แต่งตั้งคณะกรรมการชุดย่อยที่สำคัญ ซึ่งเป็นผู้มีความรู้
ความชำนาญที่เหมาะสมช่วยศึกษากลั่นกรองในเรื่องต่าง ๆ ที่ได้รับมอบหมายให้มีความถูกต้อง
ชัดเจน และสมบูรณ์เบื้องต้น ก่อนนำเสนอให้คณะกรรมการบริษัทฯ เป็นผู้พิจารณาอนุมัติเห็นชอบ
หรือรับรอง แล้วแต่กรณี เพื่อสนับสนุนการบริหารงานของคณะกรรมการบริษัท
คณะกรรมการชุดย่อยของบริษัทฯ มีดังนี้

คณะกรรมการบริหาร ประกอบด้วยกรรมการบริษัทจำนวน 5 ท่าน
ของจำนวนคณะกรรมการบริหารจำนวน 9 ท่าน ที่เหลือมิได้ดำรงตำแหน่งเป็นคณะกรรมการบริษัท

คณะกรรมการตรวจสอบ ประกอบด้วยกรรมการอิสระจำนวน 3 ท่าน โดยในปี 2549
มีการประชุมทั้งสิ้น 4 ครั้ง
ทั้งนี้ในรายงานฉบับนี้ได้จัดให้มีรายงานของคณะกรรมการตรวจสอบที่ลงนามโดยประธานคณะกรรมการตรวจสอบแสดงไว้ด้วยแล้ว

คณะกรรมการสรรหาและกำหนดค่าตอบแทน ประกอบด้วยกรรมการอิสระ 1 ท่าน
ซึ่งดำรงตำแหน่งเป็นประธาน และจะมีการประชุมเป็นครั้งคราวตามแต่กรณี

คณะกรรมการการเงิน ประกอบด้วยคณะกรรมการบริษัทจำนวน 5 ท่าน ส่วนอีก 1 ท่าน
คัดสรรจากบุคคลซึ่งมีความรู้ ความเชี่ยวชาญเฉพาะทางในธุรกิจ

 รายงานของคณะกรรมการ

คณะกรรมการบริษัทฯ เป็นผู้รับผิดชอบต่องบการเงินของบริษัทฯ และบริษัทย่อย
และได้มอบหมายให้คณะกรรมการตรวจสอบทำหน้าที่ดูแลให้รายงานทางการเงินและระบบการควบคุมภายในของบริษัทฯ
ถูกต้องตามความเป็นจริงและเชื่อถือได้ตามมาตรฐานการบัญชีที่รับรองทั่วไป
รวมทั้งมีการเปิดเผยข้อมูลสำคัญอย่างเพียงพอในหมายเหตุประกิบงบการเงินของบริษัทฯ
และได้เปิดเผยคำอธิบายและการวิเคราะห์ของฝ่ายจัดการ (Management Discussion and
Analysis : MD&A) ประกอบการจัดส่งงบการเงินรายไตรมาสและงวดประจำปี
ทั้งในส่วนของการเปิดเผยงบการงินเฉพาะของบริษัทฯ และงบการเงินรวม มาอย่างต่อเนื่อง
จึงได้จัดทำรายงานความรับผิดชอบของคณะกรรมการบริษัทต่อรายงานทางการเงินดังนี้

คณะกรรมการบริษัท แพรนด้า จิวเวลรี่ จำกัด (มหาชน)
มีภาระหน้าที่และความรับผิดชอบต่อความถูกต้อง ครบถ้วน และโปร่งใส
ของรายงานข้อมูลทางการเงินและข้อมูลทั่วไปซึ่งจะนำเสนอให้แก่ผู้มีส่วนเกี่ยวข้องการจัดทำงบการเงินประจำปีของบริษัทและบริษัทย่อยนั้นได้ดำเนินการตามมาตรฐานการบัญชีที่รับรองทั่วไป
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
อีกทั้งมีระบบควบคุมภายในที่มีประสิทธิผล เพื่อให้มั่นใจได้ว่าการบันทึกข้อมูลทางบัญชีมีความถูกต้อง
ครบถ้วน โปร่งใส และเพียงพอที่จะดำรงรักษาไว้ซึ่งทรัพย์สิน
รวมทั้งป้องกันไม่ให้เกิดการทุจริตหรือการดำเนินการที่ขัดต่อหลักการสากล

คณะกรรมการบริษัทฯ ได้แต่งตั้งคณะกรรมการตรวจสอบ ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน โดยคณะกรรมการตรวจสอบได้แสดงความเห็นไว้ในรายงานประจำปีในหัวข้อรายงานของคณะกรรมการตรวจสอบ

คณะกรรมการบริษัทฯ มีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจ
และสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย ณ
วันที่ 31 ธันวาคม 2549 ซึ่งผู้สอบบัญชีของบริษัทฯ
ได้ตรวจสอบตามมาตรฐานการสอบบัญชีที่รับรองทั่วไปและแสดงความเห็นว่างบการเงินของบริษัทฯ
ได้แสดงฐานะการเงิน
ผลการดำเนินงานและกระแสเงินสดโดยถูกต้องตามหลักการบัญชีที่รับรองทั่วไป

[]

(นายปรีดา เตียสุวรรณ์) (นางประพีร์ สรไกรกิติกูล)

ประธานกรรมการ กรรมการผู้จัดการใหญ่

หมวด 2 การปฏิบัติต่อผู้ถือหุ้นอย่างเท่าเทียมกัน และบทบาทต่อผู้มีส่วนได้เสีย

 สิทธิและความเท่าเทียมกันของผู้ถือหุ้น

บริษัทฯ ให้ความสำคัญและเคารพต่อสิทธิของผู้ถือหุ้นซึ่งเปรียบเสมือนเจ้าของกิจการ
โดยปฏิบัติต่อผู้ถือหุ้นทุกรายอย่างเท่าเทียมกัน มีการเปิดเผยข้อมูลอย่างถูกต้อง ครบถ้วน
ทันต่อเหตุการณ์ให้ผู้ถือหุ้นรับทราบตลอดเวลา
และผู้ถือหุ้นสามารถใช้สิทธิออกเสียงลงคะแนนและการตั้งคำถามใด ๆ
ต่อที่ประชุมได้อย่างเป็นอิสระตามระเบียบวาระการประชุมและเรื่องที่เสนอ ในการจัดประชุมผู้ถือหุ้น
บริษัทฯได้จัดส่งเอกสารการประชุมอย่างครบถ้วน ประกอบด้วย หนังสือเชิญประชุม
รายงานการประชุมครั้งก่อน รายงานประจำปี และหนังสือมอบฉันทะ เป็นการล่วงหน้าไม่น้อยกว่า
14 วันก่อนวันประชุม เพื่อให้ผู้ถือหุ้นได้ศึกษาล่วงหน้าก่อนการประชุม
รวมทั้งระบุถึงวัตถุประสงค์และเหตุผลในแต่ละวาระโดยมีความเห็นของคณะกรรมการในทุกวาระ
และในวันประชุมได้เปิดให้ผู้ถือหุ้นสามารถลงทะเบียนเข้าร่วมประชุมได้ล่วงหน้าก่อนเวลาประชุมอย่างน้อย
1 ชั่วโมง
ในกรณีที่ผู้ถือหุ้นที่ไม่สามารถเข้าร่วมประชุมสามารถมอบฉันทะให้ผู้อื่นเข้าประชุมและลงมติตามที่ประสงค์ได้
และบริษัทยังเพิ่มทางเลือกให้กับผู้ถือหุ้น โดยสามารถแต่งตั้งกรรมการอิสระอย่างน้อย 1 ท่าน
เป็นผู้รับมอบอำนาจเข้าร่วมประชุมแทนซึ่งได้แจ้งข้อความไว้ในหนังสือนัดประชุม
เพื่อเป็นการรักษาสิทธิประโยชน์ของผู้ถือหุ้น พร้อมทั้งยังมีการบันทึกการประชุมถูกต้อง ครบถ้วน
และจัดเก็บไว้อย่างเป็นระบบเพื่อให้ผู้ถือหุ้นสามารถตรวจสอบได้

อนึ่ง บริษัทฯ คำนึงถึงสิทธิและความเท่าเทียมกันของผู้ถือหุ้น ตั้งแต่การเข้าร่วมประชุม
การมีสิทธิออกเสียงลงคะแนน รวมถึงการรับสิทธิประโยชน์ต่างๆ จึงได้กำหนดเป็นแนวทางปฏิบัติทุกปี
เกี่ยวกับเรื่องการเปิดรับวาระการประชุมผู้ถือหุ้น เสนอชื่อดำรงตำแหน่งกรรมการ
และคำถามก่อนการประชุมสามัญผู้ถือหุ้น เป็นการล่วงหน้าผ่านเว็บไซด์ของบริษัทในช่วง 31 ตุลาคม
– 31 ธันวาคม ของทุกปี อย่างไม่เป็นทางการ จนกว่าจะได้รับเป็นลายลักษณ์อักษรจากผู้ถือหุ้น
และบริษัทฯจะเปิดเผยผ่านช่องทางตลาดหลักทรัพย์ฯ
เกี่ยวกับเหตุผลที่คณะกรรมการพิจารณาไม่บรรจุเรื่องที่ผู้ถือหุ้นเสนอ
ให้บรรจุเป็นวาระในการประชุมผู้ถือหุ้นเพื่อให้ทราบโดยเท่าเทียมกัน

 สิทธิของผู้มีส่วนได้เสียกลุ่มต่างๆ

บริษัทฯ เคารพสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่ พนักงาน
ผู้บริหารบริษัทและบริษัทย่อย และผู้มีส่วนได้เสียภายนอก ได้แก่ ผู้ถือหุ้น ลูกค้า คู่ค้า เจ้าหนี้ คู่แข่ง
ตลอดจนสาธารณชนและสังคม โดยบริษัทฯ ได้กำหนด
“หลักปฏิบัติและความรับผิดชอบของผู้บริหารและพนักงานของบริษัทฯ” เพื่อให้กิจการดำเนินไปด้วยดี
มีความมั่นคงและมีผลประโยชน์ที่เป็นธรรมแก่ทุกฝ่ายดังนี้

• ผู้ถือหุ้น : เป็นตัวแทนที่ดีของผู้ถือหุ้นในการดำเนินธุรกิจอย่างโปร่งใส และสามารถตรวจสอบได้

  สร้างผลกำไรและผลตอบแทนที่เหมาะสม และการเติบโตของธุรกิจที่ต่อเนื่อง

• พนักงาน : เป็นทรัพยากรอันมีค่าสูงสุดและเป็นปัจจัยสำคัญสู่ความสำเร็จของบริษัท
โดยมุ่งพัฒนาเสริมสร้าง วัฒนธรรมและบรรยากาศการทำงานที่ดี ปฏิบัติต่อพนักงานอย่างเท่าเทียม
เสมอภาค และให้ ผลตอบแทนที่เหมาะสม เป็นธรรม

• ลูกค้า : ตอบสนองความต้องการ และสร้างความพึงพอใจให้แก่ลูกค้า ในคุณภาพและคุณค่าสินค้า

  การบริการที่ดีเลิศ สัมพันธภาพที่ดี และความเชื่อมั่นในชื่อเสียงองค์กร และมีหน่วยงานหรือ

  บุคคลที่ทำหน้าที่รับข้อร้องเรียนของลูกค้า

• คู่ค้าและเจ้าหนี้ : การซื้อสินค้าและบริการจากคู่ค้าเป็นตามเงื่อนไขทางการค้า
รวมถึงการปฏิบัติตามสัญญา

  ต่อคู่ค้า ปฏิบัติตามเงื่อนไขการกู้ยืมเงินตามข้อตกลงทางการเงินอย่างเคร่งครัด

• คู่แข่ง : ปฏิบัติตามกรอบกติกาของการแข่งขันที่เป็นธรรม ไม่ทำลายชื่อเสียงของคู่แข่งขันด้วย

  การกล่าวร้ายโดยปราศจากซึ่งมูลความจริง

• สังคมและสิ่งแวดล้อม : ในฐานะเป็นบริษัทของคนไทยและเป็นส่วนหนึ่งของสังคม
มีจิตสำนึกในการรับผิดชอบช่วยเหลือชุมชน และสังคมเป็นสำคัญ
โดยร่วมทำกิจกรรมของชุมชนและสังคมอย่างสม่ำเสมอ และปฏิบัติอย่าง

  เคร่งครัด ตามกฎหมายที่เกี่ยวข้อง

 การประชุมผู้ถือหุ้น

บริษัทฯ จัดให้มีการประชุมสามัญผู้ถือหุ้นประจำปี 1 ครั้ง ภายใน 4 เดือน
นับแต่วันสิ้นสุดรอบบัญชีของบริษัทฯ และอาจเรียกประชุมวิสามัญผู้ถือหุ้นเป็นกรณีไป
โดยมีข้อมูลให้แก่ผู้ถือหุ้น เพื่อประกอบการตัดสินใจในแต่ละวาระอย่างเพียงพอ
และดำเนินการประชุมเป็นไปตามแนวทางการประชุมผู้ถือหุ้นที่ดีและตามที่กฎหมายกำหนดดังนี้

1) เริ่มตั้งแต่ก่อนการจัดประชุม บริษัทฯ ได้ให้ผู้ถือหุ้นเสนอวาระการประชุม การเสนอชื่อบุคคล
เพื่อเข้าดำรงตำแหน่งกรรมการ และส่งคำถามเป็นการล่วงหน้าก่อนวันประชุมในช่วงเดือนตุลาคม –
ธันวาคม และจะปฎิบัติสืบเนื่องไปทุกปี โดยผ่านเว็บไซด์ของบริษัท (www.pranda.com)

2) การจัดส่งหนังสือเชิญประชุม แจ้งวาระการประชุมพร้อมความเห็นของคณะกรรมการบริษัทฯ
และขั้นตอนในการดำเนินการประชุม

3) บริษัทฯ
จะเปิดเผยวาระการประชุมและเอกสารประกอบการประชุมทันทีที่จัดทำเสร็จไว้ในเว็บไซด์ของบริษัทฯ
ล่วงหน้าเพื่อให้ผู้ถือหุ้นสามารถเข้าถึงและศึกษาได้ก่อนการส่งหนังสือเชิญประชุม

หมวด 3 การเปิดเผยสารสนเทศและความโปร่งใส

 ความสัมพันธ์กับผู้ลงทุน

บริษัทฯ ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
รวมทั้งการนำเสนอรายงานข้อมูลทางการเงิน และการแจ้งสารสนเทศขององค์กรต่อนักลงทุน
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท โดยเผยแพร่ข้อมูลข่าวสารต่าง ๆ
ดังกล่าวเพื่อให้ผู้ลงทุนและผู้ที่เกี่ยวข้องได้รับทราบ ทั้งโดยผ่านช่องทางและสื่อการเผยแพร่ข้อมูลต่าง
ๆ ของตลาดหลักทรัพย์ และเว็บไซด์ของบริษัท (www.pranda.com)
พร้อมทั้งได้จัดตั้งหน่วยงานนักลงทุนสัมพันธ์ (Investor Relations)
เพื่อให้บริการข้อมูลและข่าวสารกิจกรรมต่าง ๆ ของบริษัทกับผู้ลงทุน ผู้ถือหุ้น นักวิเคราะห์
และประชาชนทั่วไป ทั้งนี้ผู้ลงทุนสามารถติดต่อหน่วยงานดังกล่าวได้ที่ e-mail address :
IR@pranda.co.th หรือ โทรศัพท์หมายเลข 02-361-3311 ต่อ 515

นอกจากจากนี้ ผู้ถือหุ้น และ/หรือผู้ลงทุน ตลอดจนสาธารณชนทั่วไป
ยังสามารถทราบข้อมูลสารสนเทศของบริษัทฯ ผ่านช่องทางต่าง ๆ ดังต่อไปนี้

1. ตลาดหลักทรัพย์แห่งประเทศไทย

- แบบแสดงรายการข้อมูลประจำปี (แบบ 56-1)

- งบการเงินของบริษัทฯ และรายงานประจำปี

- มติที่ประชุมผู้ถือหุ้น และข่าวสารสนเทศต่าง ๆ

2. สำนักงานคณะกรรมการกำกับหลักทรัพย์และตลาดหลักทรัพย์

3. กรมพัฒนาธุรกิจการค้า กระทรวงพาณิชย์

4. เว็บไซด์ของบริษัท www. pranda.com

5. สื่อมวลชน สื่อสิ่งพิมพ์ต่าง ๆ และสื่ออื่น ๆ

6. การประชุมนักวิเคราะห์หลักทรัพย์ (Analyst Meeting)

7. กิจกรรมงาน Opportunity Day
ซึ่งจัดขึ้นโดยตลาดหลักทรัพย์แห่งประเทศไทยเพื่อให้ผู้บริหารได้แสดงวิสัยทัศน์ และอธิบาย

ผลการดำเนินงานของบริษัทที่จัดขึ้นจำนวน 2 ครั้งในวันที่ 14 มีนาคม 2549 และวันที่ 18 ธันวาคม
2549 ณ อาคารตลาด

หลักทรัพย์ฯ

8. กิจกรรมนักลงทุนสัมพันธ์ โดยจัดทำ “สารนักลงทุนสัมพันธ์”
ขึ้นทั้งภาคภาษาไทยและภาษาอังกฤษเพื่อเผยแพร่ผลการ
ดำเนินงานของบริษัทฯต่อนักวิเคราะห์การเงินและผู้สนใจในรูปของ electronic mailing
เพื่อชี้แจงถึงผลการดำเนินงานและ ทิศทางในการบริหารงานในอนาคตของบริษัทฯ
พร้อมตอบข้อซักถามในหัวข้อที่อยู่ในความสนใจของสาธารณะต่อการ

ดำเนินงานของบริษัทฯ
คำถามเหล่านี้รวบรวมมาจากนักวิเคราะห์การเงินที่ได้สอบถามเข้ามาโดยสามารถสอบถามมาที่

IR@pranda.co.th โดยรวบรวมคำถามและคำตอบต่าง ๆ
ไว้ในเว็บไซด์ของบริษัทที่ได้ระบุไว้เบื้องต้น

หมวด 4 การควบคุมและบริหารความเสี่ยง

บริษัทฯ ให้ความสำคัญต่อระบบควบคุมภายในทั้งในระดับบริหาร และระดับปฏิบัติงานที่มีประสิทธิภาพ
จึงได้กำหนดภาระหน้าที่และอำนาจการดำเนินการของผู้ปฏิบัติงานระดับผู้บริหารไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทฯให้เกิดประโยชน์
มีระบบงบประมาณและการพิจารณาความเป็นไปได้ของโครงการลงทุน (Feasibility study)
ก่อนตัดสินใจลงทุน และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกันเพื่อให้เกิดการถ่วงดุลและตรวจสอบระหว่างกันอย่างเหมาะสม

บริษัทฯ
มีฝ่ายตรวจสอบภายในทำหน้าที่ตรวจสอบภายในเพื่อให้มั่นใจว่าการปฏิบัติงานหลักและธุรกรรมทางการเงินที่สำคัญของบริษัทได้ดำเนินการตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัทเพื่อให้สำนักตรวจสอบภายในมีความอิสระ
สามารถทำหน้าที่ตรวจสอบและถ่วงดุลได้อย่างเต็มที่ บริษัทฯ
จึงกำหนดให้สำนักตรวจสอบภายในรายงานผลการตรวจสอบโดยตรงต่อคณะกรรมการตรวจสอบ
และได้รับการประเมินผลงานจากคณะกรรมการตรวจสอบ

คณะกรรมการบริษัทฯ ได้ให้ความสำคัญเกี่ยวกับการบริหารความเสี่ยง
โดยคณะกรรมการได้มอบหมายให้คณะกรรมการการเงิน
ทำหน้าที่กำหนดขอบเขตและนโยบายในการบริหารความเสี่ยงรวมทั้งมีการจัดประชุมร่วมกับคณะกรรมการบริหาร
เพื่อกำหนดและประเมินความเสี่ยงของกิจการทุก 6
เดือนพร้อมทั้งกำหนดมาตรการป้องกันและจัดการความเสี่ยง
ซึ่งรวมถึงความเสี่ยงที่มีผลต่อการดำเนินงานของบริษัท มีระบบเตือนภัย (Early Warning
System)
มีการกำกับดูแลการปฏิบัติตามกฎหมายและข้อกำหนดที่เกี่ยวข้องและมีการจัดทำรายงานบริหารความเสี่ยง

หมวด 5 จรรยาบรรณ

 ความขัดแย้งของผลประโยชน์

บริษัทฯ ได้ปฏิบัติตามนโยบายเพื่อป้องกันความขัดแย้งทางผลประโยชน์
โดยได้มีการกำหนดหลักปฏิบัติและความรับผิดชอบต่อผู้มีส่วนได้เสียกลุ่มต่าง ๆ
เมื่อมีรายการที่อาจจะมีความขัดแย้งทางผลประโยชน์และรายการที่เกี่ยวโยงกัน
จะมีคณะกรรมการตรวจสอบเป็นผู้ดูแลพิจารณาความเหมาะสมอย่างรอบคอบทุกครั้ง
เพื่อไม่ให้เกิดความขัดแย้งทางผลประโยชน์
และบริษัทฯได้มีการกำหนดในข้อบังคับของบริษัทในเรื่องรายการที่เกี่ยวโยงกัน
หรือรายการเกี่ยวกับการได้มาหรือจำหน่ายสินทรัพย์ตามความหมายที่กำหนดตามหลักเกณฑ์ของตลาดหลักทรัพย์แห่งประเทศไทย
ซึ่งบริษัทได้ปฏิบัติตามหลักเกณฑ์และวิธีการตามที่ได้กำหนดไว้อย่างเคร่งครัด

นโยบายหลักในการบริหารการลงทุนของบริษัทฯ มุ่งเน้นการควบคุมความต่อเนื่องของการผลิต
และจัดจำหน่ายเป็นสำคัญเพื่อหลีกเลี่ยงเรื่องปัญหาด้านผลประโยชน์ขัดกัน ดังนั้น
บริษัทฯจึงลงทุนโดยถือหุ้น100% ในบริษัทต่าง ๆ ที่ครอบคลุมฐานการผลิต
และจัดจำหน่ายทั้งในและต่างประเทศ
ส่วนการลงทุนในบริษัทร่วมนั้นถือเป็นการลงทุนเพื่อเสริมศักยภาพของกลุ่มบริษัทฯ ให้เข้มแข็งยิ่งขึ้น
เพื่อรองรับความต้องการในกลุ่มสินค้าที่บริษัทฯไม่ได้ผลิตเป็นสินค้าหลัก

ตามข้อบังคับตลาดหลักทรัพย์แห่งประเทศไทย
กำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์ตามมาตรา
59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
เพื่อให้เกิดความโปร่งใสและป้องกันการแสวงหาผลประโยชน์ส่วนตน ด้วยการใช้ข้อมูลภายใน
คณะกรรมการบริษัทฯ มีนโยบายควบคุมดูแลไม่ให้กรรมการ ผู้บริหาร พนักงาน ลูกจ้าง
รวมทั้งผู้ที่เกี่ยวข้อง นำข้อมูลภายในบริษัทฯ หรือของกลุ่มบริษัทฯ
ไปใช้เพื่อแสวงหาผลประโยชน์ให้ตนเองและผู้ที่เกี่ยวข้อง ด้วยการจัดทำประกาศเป็นลายลักษณ์อักษร
โดยประธานกรรมการบริษัท ลงวันที่ 22 ธันวาคม 2543

 จริยธรรมธุรกิจ

บริษัทฯ ได้กำหนด “หลักปฏิบัติความรับผิดชอบของผู้บริหารและพนักงานของบริษัท”
ไว้เป็นลายลักษณ์อักษร เมื่อวันที่ 22 ธันวาคม 2543
และได้แจ้งให้กรรมการและพนักงานทุกคนทราบและถือปฏิบัติอย่างเคร่งครัด
เพื่อการดำเนินธุรกิจโดยยึดหลักประสิทธิภาพและประสิทธิผล ประหยัด
ความโปร่งใสและยึดมั่นในความรับผิดชอบต่อผู้มีส่วนได้เสีย
และสร้างผลตอบแทนที่เหมาะสมแก่ผู้ลงทุน รวมทั้งสร้างความก้าวหน้าและเติบโตที่มั่นคง
รวมทั้งจัดให้มีการการติดตามหลักปฏิบัติดังกล่าวเป็นประจำ
เพื่อให้ยึดถือเป็นแนวทางในการปฏิบัติหน้าที่ตามพันธกิจที่มีด้วยความซื่อสัตย์และเที่ยงธรรม
โดยมีหัวข้อหลักปฏิบัติดังต่อไปนี้ :-

• หลักการพื้นฐาน

ตลอดปี 2549 บริษัท แพรนด้า จิวเวลรี่ จำกัด (มหาชน)
ได้ดำเนินธุรกิจตามแนวนโยบายและแผนงบประมาณที่กำหนดไว้
โดยยึดหลักการทำงานที่มีประสิทธิภาพ โปร่งใส และรับผิดชอบต่อผู้มีส่วนได้เสียของบริษัท
โดยบริษัทฯ ตระหนักว่าการเป็นบริษัทที่มีการกำกับดูแลกิจการที่ดีนั้น
เสริมสร้างให้การดำเนินธุรกิจมีกำไรสร้างผลตอบแทนที่เหมาะสมให้แก่ผู้ถือหุ้น
และเพิ่มความสามารถทางการแข่งขันในตลาดโลกในประเภทเดียวกัน
บริษัทให้ความสำคัญกับสังคมและสิ่งแวดล้อม
โดยเข้าไปมีส่วนร่วมในการสร้างสรรค์สิ่งที่เป็นประโยชน์ต่อส่วนรวมตามสถานภาพของบริษัทฯ
ดังที่จะกล่าวในหัวข้อต่อๆไป

  • ความรับผิดชอบต่อผู้ถือหุ้น

ภายใต้ภาวะเศรษฐกิจที่เต็มไปด้วยความไม่แน่นอนหลายๆประการ
ผู้บริหารของบริษัทบริหารงานด้วยความรอบคอบอย่างเต็มความสามารถ และด้วยความโปร่งใส
เพื่อนำพาให้บริษัทบรรลุเป้าหมายที่วางไว้ อันจะก่อให้เกิดผลตอบแทนสูงสุดแก่ผู้ถือหุ้น
การถือหุ้นในบริษัทในเครือนั้น เป็นลักษณะการลงทุนในนามของ บริษัท แพรนด้า จิวเวลรี่ จำกัด
(มหาชน) ที่เข้าไปลงทุน 100%
บริษัทและผู้ถือหุ้นรายใหญ่ไม่มีธุรกิจอื่นใดที่เกี่ยวข้องหรือดำเนินธุรกิจแข่งขันกับบริษัทฯ
รายการระหว่างกันกับบริษัทย่อย บริษัทร่วม และบริษัทที่เกี่ยวข้องกัน
เป็นลักษณะปกติทางการค้าทั่วไป

บริษัทให้ความสำคัญกับการจัดทำงบการเงินให้เป็นไปตามมาตรฐานการบัญชีที่รับรองทั่วไป
และตามข้อบังคับของตลาดหลักทรัพย์แห่งประเทศไทย รวมถึงการปฏิบัติตามกฎเกณฑ์ข้อบังคับต่างๆ
ของหน่วยงานที่เกี่ยวข้อง จัดส่งงบการเงินแก่ตลาดหลักทรัพย์ฯ ภายในระยะเวลาที่กำหนด
รวมถึงจัดให้มีระบบการควบคุมภายในที่ดี เพื่อให้งบการเงินมีความถูกต้องและเชื่อถือได้
เพื่อนำเสนอต่อหน่วยงานต่างๆ และต่อผู้ลงทุนทั่วไป

บริษัทมีสำนักตรวจสอบภายใน ซึ่งทำหน้าที่ตรวจสอบการปฏิบัติตามระบบของทั้งบริษัทรวมถึงบริษัทย่อย
เพื่อให้เกิดความมั่นใจแก่คณะกรรมการตรวจสอบ คณะกรรมการบริษัท และผู้ถือหุ้นรายย่อย
ว่าบริษัทฯมีระบบการควบคุมภายในที่เชื่อถือได้และมีประสิทธิภาพ

  • ความรับผิดชอบต่อลูกค้า

บริษัทมุ่งเน้นการผลิตเครื่องประดับอัญมณีที่หลากหลาย รูปแบบสวยงาม
และการบริการที่ดีโดยส่งมอบสินค้าตรงเวลาเพื่อให้เป็นไปตามความต้องการของตลาดในแต่ละภูมิภาค
ดังจะเห็นได้จากในปี 2544 บริษัทประกาศนโยบายวัตถุประสงค์คุณภาพ
และระบบคุณภาพตามมาตรฐานสากล (ISO 9000/9001 : 2000)

• ความรับผิดชอบของผู้บริหารต่อพนักงาน

บริษัทมีสวัสดิการต่าง ๆ อาทิ ห้องสมุด สำหรับใช้ศึกษาค้นคว้าข้อมูล
การรักษาพยาบาลพร้อมแพทย์และพยาบาล มีศูนย์เลี้ยงเด็กเล็ก จัดอาหาร และเครื่องแบบพนักงาน
การตรวจสุขภาพประจำปี จัดการด้านการประกันสังคม
บริการรับส่งพัสดุและไปรษณีย์แก่ครอบครัวที่อยู่ในต่างจังหวัด จัดที่พักพร้อมสิ่งอำนวยความสะดวก
ห้องออกกำลังกาย อาคารโสมสรและศูนย์กีฬา และความเป็นอยู่ที่ดี
ตลอดจนเสริมสร้างทักษะความรู้ความชำนาญในวิชาชีพ
การให้ความสำคัญต่อบุคลากรทุกคนอย่างเท่าเทียมกัน
และการเปิดโอกาสในการก้าวหน้าและประสบความสำเร็จในการทำงานแล้ว กลุ่มบริษัทแพรนด้า
จิวเวลรี่ จำกัด (มหาชน) ยังให้ความสำคัญอย่างยิ่งในด้านต่างๆ ของบุคลากรของบริษัทฯ ดังนี้

 จัดให้มีการเลือกตั้ง คณะกรรมการสวัสดิการภายในบริษัท แพรนด้า จิวเวลรี่ จำกัด ( มหาชน )
เพื่อเป็นผู้แทนของบุคลากรในการร่วมปรึกษา หารือ
และเสนอความคิดเห็นในเรื่องสวัสดิการแรงงานต่าง ๆ ที่เป็นประโยชน์แก่บุคลากรและบริษัท ฯ

 จัดให้มีการฝึกอบรมและฝึกปฏิบัติในด้านการ ปฐมพยาบาลเบื้องต้น เป็นประจำทุกปี
เพื่อเสริมสร้างความรู้ความเข้าใจและแนวคิดในการปฐมพยาบาล
และทราบถึงหลักทั่วไปในการปฐมพยาบาล
เพื่อให้บุคลากรได้ตระหนักถึงความสำคัญของสุขภาพพลานามัยของตนเอง ครอบครัว และคนรอบข้าง

 จัดซ้อมอพยพหนีไฟ เป็นประจำทุกปี รวมทั้งจัดทำและฝึกซ้อมแผนฉุกเฉินต่าง ๆ
ตามหลักการบริหารความเสี่ยงทางธุรกิจ

 จัดสภาพแวดล้อมให้มีความปลอดภัยและถูกสุขลักษณะ การจัดสภาพแวดล้อมให้เป็นพื้นที่สีเขียว
ที่ร่มรื่น และมุมพักผ่อนสำหรับพนักงาน มุมสันทนาการ ช่วยให้อารมณ์และจิตใจของพนักงานดีขึ้น
ส่งผลให้การทำงานมีประสิทธิภาพ เป็นสิ่งที่บริษัทฯ ให้ความสำคัญและตระหนักอยู่เสมอมา

 จัดกิจกรรมสัปดาห์ความปลอดภัย เป็นประจำทุกปี เพื่อกระตุ้นให้บุคลากร
ตระหนักและเล็งเห็นถึงความสำคัญของความปลอดภัย
และที่สำคัญเพื่อลดอุบัติเหตุที่เกิดขึ้นจากการทำงานของบุคลากร
ตลอดจนสามารถนำความรู้ที่ได้ไปใช้ในการปฎิบัติงานเพื่อให้เกิดความปลอดภัย

 บริษัทฯ จัดแข่งขันกีฬาสีประจำปี เป็นประจำทุกปี เพื่อเป็นเสริมสร้างสุขภาพ
พลานามัยให้แข็งแรง สมบูรณ์และสร้างความสามัคคีภายในองค์กร

 บริษัทฯ จัดงานมอบแหวนเกียรติคุณประจำปี เป็นประจำทุกปี
เพื่อเป็นการขอบคุณและประกาศเกียรติคุณแก่บุคลากรที่ร่วมทำงานกับบริษัทฯ ในระยะเวลาที่กำหนด

 บริษัทฯ จัดงานเลี้ยงสังสรรค์ปีใหม่ประจำปี เป็นประจำทุกปี
เพื่อเป็นการตอบแทนและขอบคุณบุคลากรทุกคน ที่ทุ่มเทแรงกายแรงใจ เพื่อบริษัทตลอดปีที่ผ่านมา

 บริษัทฯ จัดงานเลี้ยงขอบคุณผู้บริหารกลุ่มบริษัทประจำปี เป็นประจำทุกปี
เพื่อเป็นการแสดงความขอบคุณผู้บริหารกลุ่มบริษัทที่ได้ร่วมกันทุ่มเทกำลังกาย กำลังความคิด
ในการทำงานให้กับบริษัทมาตลอด 1 ปี สามารถร่วมกันทำงานจนประสบความสำเร็จ
และช่วยผลักดันแผนงานให้บรรลุเป้าหมายตามที่วางไว้

  • ความรับผิดชอบต่อคู่ค้าและเจ้าหนี้

บริษัทมีระบบการคัดเลือกคู่ค้าที่เป็นธรรมเพื่อจัดหาสินค้าและวัตถุดิบที่มีคุณภาพ
อันจะส่งผลถึงคุณภาพของเครื่องประดับอัญมณีของบริษัทฯ
ประการสำคัญวัตถุดิบมีราคาเหมาะสมตามสภาพการณ์ของตลาดเพื่อให้บริษัทสามารถขายสินค้าในราคาที่เหมาะสมโดยที่คู่ค้าส่งมอบวัตถุดิบตรงเวลา
สัมพันธ์กับกระบวนการผลิต
บริษัทถือว่าคู่ค้าเหล่านี้คือพันธมิตรทางการค้าที่มีคุณภาพควรค่าที่จะพัฒนาสัมพันธภาพที่ดีต่อกันต่อไป

• ความรับผิดชอบของผู้บริหารต่อการแข่งขันทางการค้า

บริษัทเน้นการพัฒนาความสามารถในการแข่งขัน (competitive
capabilities)ในเชิงโครงสร้างมาโดยตลอด
ทั้งนี้การดำเนินธุรกิจกับลูกค้าเป็นไปในรูปแบบหุ้นส่วนทางการค้า (strategic
partnership)โดยที่บริษัทได้ยกระดับการประกอบการไปในรูปแบบการพัฒนาสินค้าเพื่อจัดจำหน่ายโดยเสนอรูปแบบสินค้าให้กับลูกค้า
(Operating Design Manufacturing – ODM)
ร่วมกับการดำเนินการตลาดโดยขายสินค้าตราบริษัท (brand marketing) อาทิ Prima Gold,
Prima Diamond, Prima Art, Century Gold และ esse
ซึ่งเป็นการทำงานร่วมกับลูกค้าในส่วนของการพัฒนาผลิตภัณฑ์เพื่อให้เป็นไปตามความต้องการของตลาดเป็นหลักร่วมกับการผลิตสินค้าที่มีคุณภาพและการให้บริการที่ดีต่อลูกค้า
(Service Orientation)

• ความรับผิดชอบต่อสังคมส่วนรวม

บริษัท แพรนด้า จิวเวลรี่ จำกัด (มหาชน) ตระหนักเสมอว่า การพัฒนาธุรกิจให้เกิดความยั่งยืน
จะเป็นผลมาจากการดูแลผู้มีส่วนได้ส่วนเสียทุกกลุ่ม รวมถึงการรับผิดชอบต่อสังคม โดยตลอดปี 2549
ที่ผ่านมา บริษัทฯ ได้ดำเนินกิจกรรมเพื่อสังคมในรูปแบบต่างๆอย่างต่อเนื่องดังนี้

ส่งเสริมเยาวชน

ร่วมกับกาญจนภิเษกวิทยาลัยช่างทองหลวง และวิทยาลัยศิลปกรรมกรุงเทพฯ
จัดการศึกษาระดับอาชีวศึกษาในระบบ ”ทวิภาคี” และร่วมกับกรมการศึกษานอกโรงเรียน
ขยายโอกาสทางการศึกษาวิชาชีพแก่กลุ่ม เด็กด้อยโอกาส
เพื่อการศึกษาต่อในระบบทวิภาคีระดับปวช. และปวส. สาขาเครื่องประดับอัญมณี โดยทางบริษัทฯ
ดำเนินการต่อเนื่องมาเป็นปีที่ 7

สนับสนุนจัดสร้างห้องสมุดเคลื่อนที่ให้กับเยาวชน ตามโครงการ “60 ห้องสมุดฉบับกระเป๋า
สานใจเราสู่ 60โรงเรียน” ซึ่งจัดโดยมูลนิธิกองทุนไทย และศูนย์หนังสือจุฬาฯ โดยทางบริษัทฯ
ได้จัดสร้างและมอบให้แก่ 2 โรงเรียน คือ โรงเรียนศรีเอี่ยมนุสรณ์ และโรงเรียนผ่องพลอยนุสรณ์

สนับสนุนกิจกรรมค่ายศิลปะ “Art of All” ซึ่งจัดให้แก่เยาวชนที่พิการ
ได้มีโอกาสเรียนรู้ศิลปะร่วมกับเยาวชนปกติ โดยคณะศิลปกรรมศาสตร์ จุฬาลงกรณ์มหาวิทยาลัย
จัดขึ้นจากความร่วมมือ 5 องค์กรหลัก

สนับสนุนการผลิตเครื่องประดับ
เพื่อเป็นการพัฒนาศักยภาพด้านการออกแบบเครื่องประดับอัญมณีของนิสิตนักศึกษา ในโครงการ
“ประกวดออกแบบเครื่องประดับเงิน”

มอบอุปกรณ์เครื่องเขียน, ของขวัญสำหรับเด็ก ตลอดจนขนมขบเคี้ยวต่าง ๆ ในกิจกรรม
“วันเด็กแห่งชาติ” ให้แก่โรงเรียนผ่องพลอยนุสรณ์ และโรงเรียนศรีเอี่ยมนุสรณ์ เป็นประจำทุกปี

ส่งผู้บริหารและพนักงานบริษัทฯที่มีความชำนาญการ
เข้าร่วมรับเชิญเป็นวิทยากรให้ความรู้แก่นักศึกษา ตามสถานศึกษาต่างๆ

  เปิดโอกาสให้สถาบันการศึกษาและหน่วยงานต่าง ๆ เข้าดูศึกษาและดูงานของบริษัทฯ

ส่งเสริมความสัมพันธ์กับชุมชน

  ร่วมโครงการ ”โรงงานน่าอยู่ร่วมใจเฉลิมพระเกียรติพระบาทสมเด็จพระเจ้าอยู่หัวฯ เนื่องในโอกาสฉลองสิริราชสมบัติครบ 60 ปี” 

  ร่วมกับสถานีตำรวจนครบาลบางนา จัดการแข่งขันกีฬาฟุตบอล เพื่อกระชับความสัมพันธ์

  ร่วมกิจกรรมเดินการกุศล เพื่อรณรงค์ต่อต้านยาเสพติด ซึ่งจัดโดยสถานีตำรวจนครบาลบางนา

  ร่วมสนับสนุนการจัดกิจกรรมต่างๆ อาทิ กิจกรรมวันเด็กสถานีตำรวจนครบาลบางนา

ร่วมพัฒนาถนนตัวอย่างด้านสิ่งแวดล้อม กับสำนักงานเขตบางนา 

ร่วมปลูกต้นไม้ บริเวณทางเท้าหน้าลานกีฬารุ่งแสง ถนนลาซา

กิจกรรมสาธารณะประโยชน์

ร่วมนำเสนอเรื่องราวเกี่ยวกับเศรษฐกิจพอเพียง ในงาน “วันวิทยาศาสตร์และเทคโนโลยีแห่งชาติ” 

ร่วมกิจกรรมเฉลิมพระเกียรติ “White Day “Long Live The King” ซึ่งจัดโดย
คณะกรรมการนักธุรกิจสตรีหอการค้าไทย

 ร่วมการแข่งขันโบว์ลิ่งการกุศลเฉลิมพระเกียรติ เนื่องในวโรกาสพระบาทสมเด็จพระเจ้าอยู่หัว ทรงครองสิริราชสมบัติครบ 60 ปี โดยรายได้ส่วนหนึ่งนำขึ้นทูลเกล้าฯ ถวายโดยเสด็จพระราชกุศล สมทบทุนมูลนิธิชัยพัฒนา 

ให้การสนับสนุนสถาบันครอบครัวตามโอกาสที่อำนวย เช่น การมอบทะเบียนสมรสทองคำแก่คู่สมรส
จำนวน 10 คู่ ที่จดทะเบียนในวันแห่งความรัก ซึ่งจัดโดยสมาคมผู้ค้าอัญมณีไทยและเครื่องประดับ
ชมรมผู้ค้าอัญมณีและเครื่องประดับมาตรฐาน ร่วมกับเขตบางรัก กรุงเทพมหานคร
และการท่องเที่ยวแห่งประเทศไทย

ร่วมมือกับสถาบันวิจัยและพัฒนาอัญมณีและเครื่องประดับแห่งชาติ ในการจัดตั้งพิพิธภัณฑ์อัญมณี
รวมทั้งบริจาคอัญมณีและเครื่องประดับ
ตัวอย่างโลหะมีค่าตลอดจนเครื่องมือและอุปกรณ์สำหรับการทำเครื่องประดับ
เพื่อเป็นแหล่งพัฒนาความรู้แก่ผู้สนใจทั่วไป

  ร่วมบริจาคโลหิตให้กับสภากาชาดไทย เป็นประจำทุก ๆ 3 เดือน

บริจาคเงินช่วยเหลือในยามที่พี่น้องร่วมชาติประสพวิกฤตการณ์ในด้านต่างๆอาทิ
เข้าไปร่วมช่วยเหลือและ มอบเครื่องอุปโภคบริโภค
พร้อมเงินช่วยเหลือแก่ผู้ประสบอุทกภัยน้ำท่วมในจังหวัดต่างๆ

ส่งเสริมและรณรงค์สร้างจิตสำนึกในการรับผิดชอบต่อสังคม

ร่วมรณรงค์ให้ผู้บริหาร พนักงาน
น้อมนำหลักเศรษฐกิจพอเพียงตามแนวพระราชดำริของพระบาทสมเด็จพระเจ้าอยู่หัวฯ มาเป็นหลัก
ทั้งในการทำงาน และใช้ชีวิต

ร่วมเทิดพระเกียรติพระบาทสมเด็จพระเจ้าอยู่หัวฯ ในวโรกาสเสด็จเถลิงถวัลย์ราชสมบัติครบ 60
ปี ด้วยการรณรงค์ให้พนักงานสวมเสื้อสีเหลืองตราสัญลักษณ์การจัดงานฉลองสิริราชสมบัติครบ 60 ปี
โดยพร้อมเพรียงกัน

ร่วมสัมมนาธุรกิจกับเศรษฐกิจพอเพียง ในงาน สมัชชาสุขภาพแห่งชาติ ครั้งที่ 6 ภายใต้แนวคิดหลัก
“เศรษฐกิจพอเพียง สู่สังคมอยู่เย็นเป็นสุข”

ร่วมกิจกรรมการรณรงค์ตามโครงการ “ปันน้ำใจเพื่อนสู่เพื่อน”
เพื่อรณรงค์และเรียกร้องให้หลายๆประเทศ มีการแบ่งปัน และให้ความสำคัญกับเด็กกำพร้า
รวมทั้งเด็กด้อยโอกาสในสังคม

เข้าร่วมกิจกรรมการเสวนาในหัวข้อ “บิ๊กเทรนด์ CSR ธุรกิจกับความรับผิดชอบต่อสังคม
ธุรกิจไทยไม่ทำไม่ได้แล้ว” เพื่อกระตุ้นให้ภาคธุรกิจของไทยยกระดับการรับผิดชอบต่อสังคม

บริษัทฯ ได้ร่วมกับเครือข่ายธุรกิจเพื่อสังคมและสิ่งแวดล้อม หรือ SVN
จัดสัมมนาผู้นำธุรกิจของทั้งในประเทศไทย และต่างประเทศอย่างต่อเนื่องทุกปี
เพื่อรณรงค์ต่อองค์กรธุรกิจให้ตระหนักถึงความสำคัญต่อบทบาทที่ พึงมีในการรับผิดชอบต่อสิ่งแวดล้อม
และสังคมส่วนรวม

บริษัทฯ ได้เข้าร่วมให้สัตยาบรรณในสัญญาโลก หรือ Global Compact ตั้งแต่ปี 2543
ขององค์กรสหประชาชาติ ซึ่งเป็นการดำเนินธุรกิจโดยการยึดหลักที่ว่าด้วยสิทธิมนุษยชน,
หลักของมาตรฐานแรงงาน, การพิทักษ์ปกป้องสิ่งแวดล้อม และ การไม่ส่งเสริมให้เกิดการคอรัปชั่น

  • ความรับผิดชอบของพนักงานต่อบริษัท

พนักงานของ บริษัท แพรนด้า จิวเวลรี่ จำกัด (มหาชน) ปฏิบัติหน้าที่ด้วยความรับผิดชอบ ซื่อสัตย์สุจริต และอย่างเต็มความสามารถเพื่อนำพาองค์กรให้ก้าวหน้าและมั่นคงยิ่งขึ้นไป บริษัทให้ความสำคัญกับการทำงานเป็นทีม โดยจัดกิจกรรมต่างๆขึ้นเพื่อส่งเสริมความสามัคคีมีน้ำใจต่อกัน ได้แก่ จัดให้มีการแข่งขันกีฬาสี บริษัทมุ่งเน้นให้พนักงานทุกคนให้ความความสำคัญกับลูกค้าภายในองค์กรเท่าๆกับการให้ความสำคัญกับลูกค้าภายนอกองค์กร อันจะส่งผลต่อเนื่องให้การปฏิบัติงานมีประสิทธิภาพและประสิทธิผลสูงสุดแก่บริษัท นอกจากนี้ พนักงานต้องรักษาความลับของบริษัทอย่างเคร่งครัดไม่เปิดเผยข้อมูลข่าวสารและเทคโนโลยีการผลิตของบริษัทฯ และไม่กระทำการใดๆ ที่จะก่อให้เกิดความเสียหายต่อภาพลักษณ์และชื่อเสียงของบริษัท 

(5) การดูแลเรื่องการใช้ข้อมูลภายใน

บริษัทฯ กำหนดหลักปฏิบัติและความรับผิดชอบของผู้บริหาร และการใช้ข้อมูลภายในของพนักงาน
โดยมีสาระสำคัญคือ ไม่แสวงหาประโยชน์ให้ตนเองหรือผู้อื่นจากการปฏิบัติหน้าที่การงาน
และไม่เปิดเผยความลับของบริษัท
และไม่นำข้อมูลความลับของบริษัทไปใช้เพื่อประโยชน์ของตนเองหรือบุคคลอื่นโดยมิได้รับอนุญาตจากบริษัท
ไม่ดำเนินการใดๆ
ในลักษณะซึ่งอาจก่อให้เกิดความขัดแย้งทางผลประโยชน์กับบริษัทโดยมิได้แจ้งให้บริษัททราบ
และห้ามมิให้บุคคลใดที่ล่วงรู้ข้อมูลภายในของบริษัท ซึ่งยังมิได้เปิดเผยสาธารณชน
และอาจมีผลกระทบต่อการเปลี่ยนแปลงราคาหุ้นของบริษัทฯ ทำการซื้อขายหุ้นของบริษัทฯ
เพื่อประโยชน์ต่อตนเองหรือผู้อื่น

(6) บุคลากร

จำนวนพนักงาน ณ วันที่ 31 ธันวาคม 2549 บริษัทฯ และบริษัทย่อยมีพนักงานทั้งหมด 4,247 คน
ซึ่งเป็นกำลังสำคัญที่ทำให้บริษัทฯ มีรายได้กว่า 4,000 ล้านบาท ที่มีอัตราการเติบโตจากปีก่อนถึง
16.75% ซึ่งสะท้อนถึงความเป็นบุคคลกรที่มีความรู้ ความชำนาญ และเป็นกำลังสำคัญ
ที่จะทำให้บริษัทเจริญเติบโตไปสู่ “ผู้ผลิตสินค้าจำนวนมากชิ้นระดับโลกให้กับตราสินค้าชั้นนำ”
ที่มีคุณภาพของสินค้า

จำนวนบุคลากร

หน่วย : คน

+---------------------------+--------------------+---------------------+
| กลุ่มบริษัท                   | ณ วันที่ 31 ธ.ค. 2549 | ณ วันที่ 31 ธ.ค. 2548  |
+---------------------------+--------------------+---------------------+
| บมจ.แพรนด้า จิวเวลรี่         | 2,905              | 2,555               |
+---------------------------+--------------------+---------------------+
| บริษัทย่อย                   | 1,342              | 1,186               |
+---------------------------+--------------------+---------------------+
| รวมทั้งสิ้น                   | 4,247              | 3,741               |
+---------------------------+--------------------+---------------------+

ค่าตอบแทนพนักงาน

หน่วย : ล้านบาท

  ------------------------------ ----------------- ----------------------
  ค่าตอบแทน                       ปี 2549            ปี 2548

  เงินเดือน / โบนัส รวม             765               653
  ------------------------------ ----------------- ----------------------

• กองทุนสำรองเลี้ยงชีพ

ในปี 2549 บริษัทฯ และพนักงานบริษัทฯ
ได้ร่วมกันจัดตั้งกองทุนสำรองเลี้ยงชีพขึ้นตามพระราชบัญญัติกองทุนสำรองเลี้ยงชีพ พ.ศ. 2530
โดยบริษัทฯ และพนักงานจะจ่ายสมทบกองทุนดังกล่าวเป็นรายเดือนในอัตราร้อยละ 3 ของเงินเดือน
กองทุนสำรองเลี้ยงชีพนี้บริหารโดย ธนาคารทหารไทย จำกัด (มหาชน)
และจะถูกจ่ายให้แก่พนักงานในกรณีที่ออกจากงานตามระเบียบว่าด้วยกองทุนของบริษัทฯ ในระหว่างปี
2549 บริษัทฯ ได้จ่ายเงินสมทบกองทุนเป็นจำนวนเงิน 4.8 ล้านบาท

• นโยบายในการพัฒนาบุคลากรของบริษัท

บริษัทฯได้เห็นถึงความสำคัญของบุคลากร ซึ่งถือเป็นปัจจัยที่จะชี้วัดความสำเร็จในการดำเนินธุรกิจ
ดังนั้นจึงจัดให้มีการพัฒนาความรู้ ความสามารถเพื่อให้เกิดทักษะ
ความชำนาญในงานควบคู่กับการสร้างแรงจูงใจ
สภาพแวดล้อมในการทำงานและสภาพความเป็นอยู่ที่ดีให้กับพนักงาน
ซึ่งจะเป็นปัจจัยที่จะเสริมสร้างศักยภาพ ในการทำงาน และคุณภาพชีวิตควบคู่กัน
นโยบายในการพัฒนาพนักงานของบริษัทมีรูปแบบดังนี้

1.  พัฒนาวัฒนธรรมในองค์กร เช่น วิธีการทำงาน แนวคิดการบริหาร
    คุณค่าที่องค์กรยึดถือให้สอดคล้องกับวิสัยทัศน์ขององค์กร

2.  พัฒนาทักษะและความสามารถของบุคลากร โดยยึดทักษะ
    ความสามารถที่จำเป็นต่อการปฏิบัติงานในแต่ละตำแหน่ง ( Competency )

3.  ปรับปรุงและออกแบบระบบการจ่ายค่าตอบแทน
    และการสร้างแรงจูงใจเพื่อให้มีการสร้างผลงานที่มีคุณค่ากับองค์กร

4.  สร้างหลักประกันด้านความปลอดภัย
    สุขภาพอนามัยในการทำงานและกำหนดให้มีการให้คำปรึกษาแก่พนักงาน ด้านอาชีพ
    การดำเนินชีวิต การปรับตัวให้เข้ากับองค์กรและสังคม
    และปัจจุบันบริษัทฯได้ดำเนินการพัฒนาส่งเสริม
    และขอการรับรองให้บริษัทฯเป็นสถานประกอบการตามมาตราฐานแรงงานไทย มรท.
    8001-2546 ( Thai Labor Standard )

5.  การร่วมมือกับองค์กรหน่วยงานของรัฐ สถาบันการศึกษาและองค์กรภายนอก
    ในโครงการเกี่ยวเนื่องกับการฝึกอบรมและพัฒนา เช่น การให้เข้าศึกษาดูงาน
    การรับนักศึกษาเข้าฝึกงาน เพื่อการเผยแพร่ความรู้ออกสู่สังคมภายนอก
    ตลอดจนการร่วมมือกับกรมอาชีวะฯในการรับนักศึกษาทวิภาคี
    เข้ามาศึกษาในระดับปวช.โดยได้ดำเนินการสอนด้วยบุคลากรของบริษัททั้งภาคปฏิบัติ
    และภาคทฤษฎีเป็นระยะเวลา 3 ปี

6.  การจัดสวัสดิการที่เป็นหลักประกันความมั่นคงในอนาคต เช่น กองทุนสำรองเลี้ยงชีพ
    ควบคู่สวัสดิการอื่น ๆ เช่น การจัดให้มีห้องสมุด ห้องพยาบาล ห้องออกกำลังกาย
    ศูนย์รับเลี้ยงลูกพนักงาน ตลอดจนการส่งเสริมกิจกรรมการสร้างสัมพันธ์ที่ดี เช่น
    กิจกรรมกีฬาสีและงานรื่นเริงประจำปี
    นอกจากนี้ยังมีโครงการฝึกการบริหารร่างกายควบคู่กับกับการบริหารอารมณ์ และจิตใจควบคู่กัน
    ตามหลักการบริหารร่างกายแบบเกษมสุข